**Opis poslova i podaci o plaći radnog mjesta**

**Sektor za pravni položaj, kulturu i obrazovanje Hrvata izvan Republike Hrvatske**

**Služba za pravni položaj, kulturu i obrazovanje hrvatskog iseljeništva**

**1. Stručni suradnik (red. br. 30.)**

**Opis poslova:**

Sudjeluje u obavljanju poslova iz područja koja se odnose na skrb o očuvanju nacionalnog identiteta hrvatskog iseljeništva i njihovih potomaka; sudjeluje u praćenju promjene u migracijskoj politici i zakonodavstvu država nastanjenja; surađuje s nadležnim državnim tijelima, diplomatsko-konzularnim predstavništvima Republike Hrvatske u inozemstvu te srodnim institucijama u zemlji i inozemstvu u praćenju i rješavanju pravnog i političkog položaja hrvatskog iseljeništva te obavlja i druge poslove po nalogu voditelja Službe.

**Podaci o plaći radnog mjesta – stručni suradnik:**

Plaću radnog mjesta stručni suradnik čini umnožak koeficijenta složenosti poslova radnog mjesta, koji iznosi 1,164 i osnovice za izračun plaće, uvećan za 0,5% za svaku navršenu godinu radnog staža.

**Ured dobrodošlice**

**2. Viši stručni savjetnik (red. br. 33.)**

**Opis poslova:**

Obavlja najsloženije poslove koji zahtijevaju posebnu samostalnost, stručnost i odgovornost u sastavljanju programa dobrodošlice i prihvata Hrvata iz iseljeništva; uključen je u sve poslove koji omogućavaju povratak hrvatskih iseljenika i njihovih potomaka ako što su poticanje ubrzavanja procedura primitka u hrvatsko državljanstvo; rješavanje zahtjeve za stjecanje Statusa Hrvata bez hrvatskog državljanstva; priprema i obavljanje poslova oko izdavanja »Hrvatske kartice« (Croatia Card); sudjeluje u koordinaciji promicanja veza s Hrvatima izvan Republike Hrvatske, sudjeluje u informiranju javnost i provodi promidžbeno-informativne aktivnosti u vezi s Hrvatima izvan Republike Hrvatske, koordinaciji priprema aktualnih zbivanja; predlaganju donošenja provedbenih propisa za ostvarivanje prava u području školskog i visokoškolskog obrazovanja, informiranja, stipendiranja, natječaja, zdravstvenog osiguranja, zapošljavanja i drugih područja značajnih za Hrvate izvan Republike Hrvatske; predlaže i dogovara ubrzani postupak stjecanja privremenog boravka, radnih i poslovnih dozvola i drugih pogodnosti sukladno posebnim zakonima; prikuplja podatke i evidencije; izrađuje potrebne analize i izvješća te obavlja i druge poslove po nalogu voditelja Ureda dobrodošlice.

**Podaci o plaći radnog mjesta – viši stručni savjetnik**

Plaću radnog mjesta viši stručni savjetnik čini umnožak koeficijenta složenosti poslova radnog mjesta, koji iznosi 1,523 osnovice za izračun plaće, uvećan za 0,5% za svaku navršenu godinu radnog staža.